Document ID: 31989L0240

ΟΔΗΓΙΑ ΤΗΣ ΕΠΙΤΡΟΠΗΣ
της 16ης Δεκεμβρίου 1988
για την προσαρμογή στην τεχνική πρόοδο της οδηγίας 86/663/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με τα αυτοκινούμενα βιομηχανικά οχήματα
(89/240/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 86/663/ΕΟΚ του Συμβουλίου της 22ας Δεκεμβρίου 1986 για την προσέγγιση των νομοθεσιών των κρατών μελών σχετικά με τα αυτοκινούμενα βιομηχανικά οχήματα^(1), και ιδίως το άρθρο 10,
Εκτιμώντας:
ότι η οδηγία 86/663/ΕΟΚ προβλέπει ρητά την έγκριση των μεθόδων δοκιμής και εξέτασης των αυτοκινούμενων βιομηχανικών οχημάτων σύμφωνα με τη διαδικασία που έχει θεσπιστεί από το άρθρο 22 της οδηγίας 84/528/ΕΟΚ του Συμβουλίου της 17ης Σεπτεμβρίου 1984 για την προσέγγιση των νομοθεσιών των κρατών μελών σχετικά με τα ανυψωτικά μηχανήματα και τα μηχανήματα διακίνησης φορτίων^(2)
ότι η έγκριση των μεθόδων αυτών δοκιμής και εξέτασης είναι απαραίτητη για την εξασφάλιση της συμφωνίας των αυτοκινούμενων βιομηχανικών οχημάτων με τις σχετικές τεχνικές προδιαγραφές της οδηγίας 86/663/ΕΟΚ
ότι η προθεσμία για τη θέση σε εφαρμογή της παρούσας οδηγίας πρέπει να συμφωνεί με εκείνη της οδηγίας 86/663/ΕΟΚ, προκειμένου να επιτευχθεί ο επιδιωκόμενος στόχος
ότι οι διατάξεις της παρούσας οδηγίας είναι σύμφωνες με τη γνώμη της επιτροπής για την προσαρμογή στην τεχνική ποοδο των οδηγιών με τις οποίες επιδιώκεται η εξάλειψη των τεχνικών εμποδίων στον τομέα των ανυψωτικών μηχανημάτων και των μηχανημάτων διακίνησης φορτίων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
ίΑρθρο 1
Οι δοκιμές ευστάθειας, ορατότητας και λειτουργίας των αυτοκινούμενων βιομηχανικών οχημάτων που καλύπτονται από το πεδίο εφαρμογής της οδηγίας 86/663/ΕΟΚ, εκτελούνται σύμφωνα με τις μεθόδους που περιγράφονται στο παράρτημα.
ίΑρθρο 2
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία κατά τέτοιο τρόπο ώστε οι εν λόγω διατάξεις να αρχίσουν να ισχύουν την ίδια ημερομηνία με τις διατάξεις που έχουν ληφθεί για τη συμμόρφωση προς την οδηγία 86/663/ΕΟΚ. Ενημέρωνουν αμέσως την Επιτροπή σχετικά.
2. Τα κράτη μέλη κοινοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
ίΑρθρο 3
Η παρούσα οδηγία απευθύνεται στα κράτη μέλη.
Βρυξέλλες, 16 Δεκεμβρίου 1988.

Labels: 7
1
15
8